Esiteks, kindlasti on intress vähemalt 9,5%. Aga selgituseks, võlakirjade pakkumine toimub tavapärases Frankfurdi avatud oksjonisüsteemis, kus lõplik intressimäär sõltub ennekõike suurte institutsionaalsete investorite pakkumisest. Mida suurem on konkurents võlakirjade märkimiseks, seda madalamaks kujuneb intress. Samas on IuteCredit seadnud intressile ka ülempiiri, mis tähendab, et ettevõte ei võta raha sisse kallimalt, kui 11,5% intressiga. Intress fikseeritakse 27. septembril 2021 või mõni päev hiljem ja see annab võlakirjaomanikule 5 aastaks fikseeritud rahavoo.